LaitseRallyPark  Rallycross Challenge
					ÜLDJUHEND			

1. ÜLDKORRALDUS
1.1. 2009. a LRP Rallycross Challenge  (LRP RCC)sõiduautodele korraldatakse MTÜ Spordiklubi LaitseRallyPark(LRP)  poolt mitmeetapilise lahtise seeriavõistlusena. 
1.2. LRP RCC viiakse läbi vastavuses EAL võistlusmäärustega, kehtivate tehniliste tingimustega,
Eesti Rallikrossi Komitee (ERK) poolt kehtestatud vastavate juhenditega, käesoleva
üldjuhendiga ja etappide juhenditega. 
1.3. Võimalikud muudatused üldjuhendisse või kalenderplaani esitatakse LRP poolt ja
kehtestatakse hiljemalt 15 kalendripäeva enne võistlusi aadressil www.laitserallypark.ee
1.4. LRP RCC etappide arv on 3 vastavalt :
03.05 -Laitse Rallikross
08.08 -Laitse Rallikross
05.09 -Laitse /Vasalemma Rallikross
2.  VÕISTLUSAUTOD, ARVESTUSKLASSID
2.1. Võistlusautod peavad vastama kehtivatele tehnilistele tingimustele ning omama EAL
võistlusauto tehnilist kaarti. Välisvõistlejate võistlusautod peavad omama päritoluriigi ASN
tehnilist kaarti.
2.2. LRP RCC  arvestusklassid:
-ERC  -lubatud  vaid rallikrossi nõuetele vastav”slick” rehv
-ERC Junior
Kõik autod peavad vastama ASN poolt välja antud tehnilisele kaardile märgitud klassi tehnilistele tingimustele.
3.  OSAVÕTJAD
3.1. LRP RCC -l võivad osaleda autosportlased, kes omavad Eestis kehtivat sõitja- ja
registreerijalitsentsi.
4.  SARJAMAKSUD 
Eraldi sarjamaksu 2009.aastal ei ole.
5. LRP RCC  TULEMUSED
5.1.Paremusjärjestuse määravad võistlejate poolt kogutud punktisummad LRP RCC etappidelt,
kusjuures arvesse võetakse kõik toimunud etapid
5.2. Igal etapil antakse LRP RCC sarja kaheteistkümnele esimesele arvestusklassi võistlejale punkte vastavalt 15-12-10-9-8-7-6-5-4-3-2-1. . Punktisummade võrdsuse korral eelistatakse võistlejat, kellel on rohkem võite (teisi, kolmandaid jne kohti). Lõpliku kohtade jagunemise määrab parem tulemus viimaselt toimunud etapilt, seejärel eelviimaselt jne.
6. LRP RCC  AUTASUSTAMINE
6.1. LRP autasustab hoojaja kokkuvõttes mõlemi võistlusklassi parimat summas 15 000.- EEK
6.2. LRP RCC  võitjate autasustamine toimub pärast viimase arvesse minevat etappi.

Lisainfo : 5015792 Martin Toom